|  |
| --- |
| G:\Backup BPM_22072016\BPM\28.BORANG BPM\download.png |

**KEMENTERIAN PERDAGANGAN DALAM NEGERI**

**DAN KOS SARA HIDUP**

**DOKUMEN TENDER**

**UNTUK**

**PEROLEHAN PERKHIDMATAN PERUNDING SECARA TENDER TERBUKA**

**“PELANTIKAN PERUNDING (KAJIAN BUKAN FIZIKAL) BAGI MENJALANKAN KAJIAN *CONSUMER EMPOWERMENT INDEX* (CEI) TAHUN 2025 BAGI KEMENTERIAN PERDAGANGAN DALAM NEGERI DAN KOS SARA HIDUP”**

**NO FAIL : \_\_\_\_\_\_\_\_\_\_\_\_\_\_\_\_\_\_\_\_\_\_\_**

**DISEDIAKAN OLEH :**

**KEMENTERIAN PERDAGANGAN DALAM NEGERI**

**DAN KOS SARA HIDUP**

**BAHAGIAN PEROLEHAN DAN PEMBANGUNAN**

**ARAS 6, NO. 13 PERSIARAN PERDANA**

**PUSAT PENTADBIRAN KERAJAAN PERSEKUTUAN**

**62623 PUTRAJAYA**

|  |  |  |
| --- | --- | --- |
| **TEL** | **:** | **03-88825500** |
| **FAX** | **:** | **03-88825763** |

#### KANDUNGAN

**NO FAIL : \_\_\_\_\_\_\_\_\_\_\_\_\_\_\_\_\_\_\_\_\_\_**

|  |  |  |
| --- | --- | --- |
| **1.** | **KENYATAAN TENDER......................................................................................** | **2** |
| **2.** | **ARAHAN / SYARAT KEPADA PETENDER......................................................** | **3** |
| **3.** | **TERMA RUJUKAN.............................................................................................** | **9** |
| **4.** | **KRITERIA PENILAIAN.......................................................................................** | **9** |
| **5.** | **SURAT SETUJU TERIMA..................................................................................** | **11** |
| **6.** | **DOKUMEN PERJANJIAN PERKHIDMATAN PERUNDING.............................** | **11** |
| **7.** | **PENGENAAN GANTI RUGI TERTENTU & DITETAPKAN (LIQUIDATED &**  **ASCERTAINED DAMAGES – LAD) KEPADA PERUNDING BAGI PROJEK / KAJIAN KERAJAAN…………………………………………………………………** | **11** |
| **8.** | **SUMBER-SUMBER RUJUKAN ATAU BAHAN BACAAN………………………** | **12** |

|  |  |
| --- | --- |
| **Lampiran A1** | **Skala Gaji Maksimum Pengarah (Pemilik Firma) / Rakan Kongsi (Shareholders)** |
| **Lampiran A2** | **Skala Gaji Maksimum Kakitangan Ikhtisas (Kakitangan Sementara)** |
| **Lampiran A3** | **Skala Gaji Maksimum Kakitangan Separa Ikhtisas / Sokongan Teknikal (Kakitangan Sementara)** |
| **Lampiran A4** | **Faktor Pengganda (FP) Maksimum Perunding bagi Penetapan Yuran Secara Kaedah Input Masa** |
| **Lampiran A5** | **Item Dan Kos Imbuhan Balik Yang Dibenarkan** |
| **Lampiran B1** | **Muka Depan Dan Senarai Semak Dokumen Mandatori Untuk Cadangan Teknikal** |
| **Lampiran B2** | **Declaration Form** |
| **Lampiran B3** | **Surat Akuan Kepentingan Perunding** |
| **Lampiran B4** | **Maklumat Petender** |
| **Lampiran B5** | **Senarai Pengalaman Petender Melaksanakan Kajian Kerajaan, Swasta dan Negara Luar** |
| **Lampiran B6** | **Curriculum Vitae Kakitangan Yang Terlibat (Termasuk Prinsipal / Pemilik Firma)** |
| **Lampiran B7** | **Ringkasan Curriculum Vitae Kakitangan Yang Terlibat (Termasuk Prinsipal / Pemilik Firma)** |
| **Lampiran B8** | **Carta Aliran Pasukan Beserta Peranan Dan Tanggungjawab Untuk Melaksanakan Kajian** |
| **Lampiran B9** | **Cadangan Jadual Pelaksanaan Kajian** |
| **Lampiran B10** | **Metodologi Yang Dicadangkan Bagi Menjalankan Kajian** |
| **Lampiran B11** | **Penyata Kewangan Tahunan Yang Telah Diaudit Bagi 1 Tahun Terkini** |
| **Lampiran B12** | **Program Kepastian Kualiti** |
| **Lampiran C1** | **Muka Depan Dan Senarai Semak Dokumen Mandatori Untuk Cadangan Kos** |
| **Lampiran C2** | **Pengiraan Keseluruhan Anggaran Kos Perunding** |
| **Lampiran C3** | **Pengiraan Yuran Perunding Secara Input Masa & Charge Rate** |
| **Lampiran C4** | **Pengiraan Anggaran Kos Imbuhan Balik** |
| **Lampiran D** | **Terma Rujukan Kajian** |

**Peringatan :**

1. Petender dikehendaki membaca dan memahami keseluruhan butir-butir dokumen tender sebelum mengemukakan tawaran.
2. Pastikan dokumen tender adalah lengkap kesemua muka surat dan sekiranya terdapat kesilapan/maklumat lanjut yang diperlukan, adalah menjadi tanggungjawab petender untuk memohon/mendapatkan penjelasan daripada Bahagian ini sebelum tarikh penyerahan tender.

Semua petender hendaklah mematuhi semua syarat-syarat yang telah ditetapkan di dalam dokumen pelawaan, melainkan setakat mana syarat-syarat tersebut ditolak atau diubah oleh pihak Kerajaan.

1. **KENYATAAN TENDER**
   1. **Tujuan Tender**
      1. Pelawaan tender ini adalah untuk mendapatkan perkhidmatan perundingan bagi (Kajian Bukan Fizikal) Bagi Menjalankan Kajian *Consumer Empowerment Index* (CEI) Tahun 2025 Bagi Kementerian Perdagangan Dalam Negeri Dan Kos Sara Hidup. Perolehan perkhidmatan perunding bagi kajian ini dibuat melalui kaedah secara **Tender Terbuka**.
   2. **Tempoh Tender**
      1. Tempoh terbuka bagi kajian ini adalah selama **21 hari kalender bermula pada 14 Januari 2025 dan tarikh tutup tender adalah pada 3 Februari 2025.**
      2. Petender hendaklah mengemukakan Cadangan Tender **sebelum atau pada jam 12.00 tengah hari pada tarikh tutup tender**. Cadangan Tender yang dikemukakan selepas jam 12.00 tengah hari **Tidak Akan Dipertimbangkan.**
   3. **TAKLIMAT TENDER**
      1. Satu taklimat berkaitan tender ini akan diadakan pada tarikh, masa dan tempat seperti berikut:

**Tarikh : \_\_\_\_\_\_\_\_\_\_\_\_\_\_\_\_**

**Masa : \_\_\_\_\_\_\_\_\_\_\_**

**Tempat : Bilik Mesyuarat Cempaka,**

**Aras 4 (Podium 1),**

**No. 13, Persiaran Perdana, Presint 2,**

**62623 PUTRAJAYA**

* + 1. Petender wajib menghadiri taklimat tender yang diadakan seperti jadual di atas.

1. **ARAHAN/ SYARAT KEPADA PETENDER**
   1. **Tanggungjawab Petender**
      1. Adalah menjadi tanggungjawab petender untuk memahami dan mematuhi semua arahan/ syarat/ lampiran termasuk cara-cara pengisian borang-borang yang terkandung di dalam dokumen pelawaan ini.
      2. Petender adalah dibenarkan untuk mengemukakan pertanyaan sekiranya terdapat ketidakfahaman ke atas mana-mana arahan/ syarat/ lampiran termasuk cara-cara pengisian borang-borang di dalam dokumen pelawaan ini tertakluk pertanyaan tersebut hendaklah dibuat secara bertulis kepada Urusetia Tender **selewat-lewatnya tiga (3) hari sebelum tarikh tutup tender** melalui **e-mel** [perolehan@kpdn.gov.my](mailto:perolehan@kpdn.gov.my) .
      3. Semua pertanyaan yangdikemukakan akan cuba dijawab dengan secepat mungkin melalui emel. Namun demikian, sekiranya terdapat kelewatan di pihak Kerajaan dalam memberikan maklum balas ke atas pertanyaan yang dikemukakan, ia tidak boleh dijadikan sebagai alasan oleh petender untuk mendapatkan pelanjutan tempoh tender bagi mengemukakan Cadangan Tendernya.
      4. Tiada pertanyaan boleh dibuat selepas tarikh tutup tender. Bukti penghantaran pertanyaan tidak boleh dianggap sebagai penerimaan oleh Pihak Kerajaan.
      5. Penetapan kaedah bayaran yuran perunding bagi kajian ini adalah secara Input Masa (*Man-Month*). Sehubungan itu, petender bertanggungjawab untuk memastikan tawaran Cadangan Kos yang dikemukakan hendaklah diperincikan dengan menggunakan format yang telah ditetapkan **di Lampiran C2-C4.**
      6. Petender **TIDAK DIBENARKAN** menawarkan sebarang diskaun ke atas kos perkhidmatan perunding ataupun menawarkan kos secara *lump sum*. Tawaran Cadangan Kos hendaklah tidak melebihi skala gaji dan kadar-kadar imbuhan balik di dalam **Lampiran A1-A5**.
      7. **Petender bertanggungjawab untuk memastikan semua maklumat yang diperlukan di dalam borang-borang di dalam dokumen pelawaan ini hendaklah diisi dengan lengkap tanpa membiarkannya kosong, terutamanya maklumat mengenai status kakitangan sama ada kakitangan tetap/ sementara, gaji pokok, faktor pengganda dan tempoh penglibatan (input masa – *man month*) bagi setiap kakitangan pasukan projek (sama ada di Cadangan Teknikal mahupun di Cadangan Kos). Kegagalan petender untuk melengkapkan maklumat tersebut akan mengakibatkan petender kehilangan markah di dalam proses penilaian tender.**
      8. Petender dikehendaki mematuhi semua arahan dan syarat di dalam Dokumen Pelawaan ini serta **tidak boleh mengenakan sebarang syarat-syarat tambahan ke atas Kerajaan.**
   2. **Syarat-syarat Penyerahan Cadangan Tender**
      1. Cadangan Tender yang dikemukakan oleh Petender hendaklah menggunakan Bahasa Malaysia sahaja.
      2. Petender hanya dibenarkan untuk mengemukakan satu Cadangan Tender sahaja. Kerajaan berhak membatalkan penyertaan mana-mana petender yang mengemukakan Cadangan Pilihan (*Alternative Offer*) di dalam tender ini.
      3. Tempoh sah laku Cadangan Tender hendaklah 90 hari kalendar dari tarikh tutup tender.
      4. **Petender hendaklah mengguna pakai semua borang yang disediakan di dalam Dokumen Pelawaan ini. Sekiranya terdapat ruang yang disediakan di dalam borang asal tidak mencukupi, petender dibenarkan mengemukakan borang tambahan. Walau bagaimanapun, borang tambahan tersebut hendaklah sama dengan format dengan dalam borang asal. Satu (1) pemacu kilat (*pendrive*) yang mengandungi *soft copy* bagi borang-borang tersebut turut disertakan bersama dengan Dokumen Pelawaan ini.**
      5. Cadangan Tender yang diserahkan hendaklah mengandungi perkara-perkara berikut:
2. **Cadangan Teknikal**
3. Satu (1) **DOKUMEN ASAL** berbentuk *hard copy* dan empat (4) **DOKUMEN SALINAN** berbentuk *hard copy* termasuk satu (1) CD yang mengandungi *soft copy* di dalam format *editable* Microsoft Office.
4. Semua dokumen sokongan termasuk borang-borang yang telah lengkap diisi hendaklah dijilidkan bersama dengan Cadangan Teknikal secara *ring bounded* agar tersusun rapi dan tiada keciciran maklumat.
5. Kelima-lima Cadangan Teknikal di atas hendaklah diikat bersekali dan dibalut dengan *brown paper* serta hendaklah ditandakan “Cadangan Teknikal” di sebelah kiri atas sampul berkenaan.
6. **Cadangan Kos**
7. Satu (1) **DOKUMEN ASAL** berbentuk *hard copy* dan empat (4) **DOKUMEN SALINAN** berbentuk *hard copy* termasuk satu (1) CD yang mengandungi *soft copy* di dalam format *editable* Microsoft Office.
8. Semua dokumen sokongan termasuk borang-borang yang telah lengkap diisi hendaklah dijilidkan bersama dengan Cadangan Kos secara *ring bounded* agar tersusun rapi dan tiada keciciran maklumat.
9. Kelima-lima Cadangan Kos di atas hendaklah diikat bersekali dan dibalut dengan *brown paper* serta hendaklah ditandakan “Cadangan Kos” di sebelah kiri atas sampul berkenaan.
   * 1. Kedua-dua Cadangan Teknikal dan Cadangan Kos di atas hendaklah dimasukkan ke dalam satu sampul bersaiz besar/ kotak yang berlakri (*sealed*) Sampul/ Kotak berkenaan hendaklah dituliskan seperti berikut:

|  |
| --- |
| **PEROLEHAN PERKHIDMATAN PERUNDING SECARA TENDER TERBUKA**  **“PELANTIKAN PERUNDING (KAJIAN BUKAN FIZIKAL) BAGI MENJALANKAN KAJIAN *CONSUMER EMPOWERMENT INDEX* (CEI) TAHUN 2025 BAGI KEMENTERIAN PERDAGANGAN DALAM NEGERI DAN KOS SARA HIDUP”**  **NO FAIL : \_\_\_\_\_\_\_\_\_\_\_\_\_\_\_\_\_\_\_\_\_** |

* + 1. Petender hendaklah menghantar Cadangan Tender yang lengkap dan sempurna diisi secara **SERAHAN TANGAN** ke dalam Peti Tender yang disediakan sebelum tarikh dan waktu tutup tender seperti di alamat berikut:

***Kementerian Perdagangan Dalam Negeri***

***Dan Kos Sara Hidup,***

##### Seksyen Perolehan,

##### Bahagian Perolehan Dan Pembangunan,

***Aras 6 (Podium 1), No 13,***

***Persiaran Perdana***

***62623 Putrajaya***

* + 1. Serahan Cadangan Tender secara pos/ kurier/emel/fax **Tidak Akan Dipertimbangkan.**
    2. Semua dokumen dan CD yang dikemukakan bersama Cadangan Tender oleh petender adalah menjadi hak milik Kerajaan dan tidak akan dikembalikan.
    3. Kerajaan tidak terikat untuk menerima Cadangan Tender yang terendah atau mana-mana Cadangan Tender atau memberi apa-apa sebab di atas penolakan tersebut. Kerajaan juga berhak menerima keseluruhan atau sebahagian daripada Cadangan Tender dan keputusan Kerajaan adalah muktamad.
  1. **Format Cadangan Tender**
     1. Cadangan Tender hendaklah mengandungi Cadangan Teknikal dan Cadangan Kos, di mana kedua-dua cadangan tersebut hendaklah dikemukakan dengan lengkap dan mematuhi format yang telah ditetapkan adalah seperti berikut:

1. Cadangan Teknikal hendaklah mengandungi semua item di **Lampiran B1**; dan
2. Cadangan Kos hendaklah mengandungi semua item di **Lampiran C1.**
   * 1. Semua Cadangan Kos yang dikemukakan oleh petender hendaklah menggunakan mata wang Ringgit Malaysia (RM) sahaja.
     2. **Petender tidak perlu mengemukakan slip gaji dan penyata KWSP di dalam Cadangan Kos sebagai dokumen sokongan bagi kakitangan yang dinamakan. Ini adalah kerana memadai pengesahan yang akan ditandatangani oleh petender mengesahkan bahawa maklumat yang dikemukakan oleh adalah benar dan sahih**. **Sekiranya Kerajaan mendapati maklumat yang dikemukakan oleh petender adalah tidak benar dan diragui dan terbukti maklumat tersebut adalah palsu, petender akan dikenakan tindakan berdasarkan 1PP/PK8 sekali gus mengakibatkan tawaran projek ditarik balik.**
     3. **Cadangan Kos petender akan disemak semula oleh pihak Kerajaan bagi sebarang kesilapan aritmetik di dalam pengiraan yang dikemukakan. Kerajaan juga berhak membuat pelarasan sekiranya didapati gaji/ faktor pengganda/ kadar imbuhan balik yang dikemukakan oleh petender di dalam Cadangan Kos melebihi kadar-kadar yang telah ditetapkan di Lampiran A1-A5.**
     4. Sekiranya terdapat percanggahan maklumat di antara *soft copy* dengan *hard copy*, Kerajaan akan menggunakan maklumat di dalam *hard copy* sebagai penentu.

* 1. **Percukaian**
     1. Selaras dengan Akta Cukai Perkhidmatan 2018, CJCP sebanyak 6% daripada kos perkhidmatan perunding akan disediakan oleh Kerajaan di mana pembayaran kepada Jabatan Kastam Malaysia akan dibuat oleh petender yang berjaya bagi pihak Kerajaan.
     2. Selaras dengan Akta Cukai Pendapatan 1967, Cukai Pegangan adalah dikenakan ke atas perkhidmatan yang diberikan oleh individu/ firma asing. Sekiranya di dalam Cadangan Tender ada dinamakan kakitangan asing, petender hendaklah mengenakan Cukai Pegangan ke atas kakitangan tersebut dengan membuat pemotongan terus ke atas yuran perunding kakitangan asing berkenaan dan mengemukakan bayaran tersebut kepada Lembaga Hasil Dalam Negeri.
  2. **Faktor Pengganda Perunding**
     1. Petender hendaklah memastikan faktor Pengganda yang ditawarkan tidak melebihi kadar maksimum yang telah ditetapkan di dalam **Lampiran A4.**
     2. Kerajaan berhak membuat pelarasan semula sekiranya didapati kadar faktor pengganda yang ditawarkan oleh petender melebihi kadar yang dibenarkan.
  3. **Imbuhan Balik Perunding**
     1. Item-item imbuhan balik yang dibenarkan bagi kajian ini adalah terhad seperti berikut:

|  |  |
| --- | --- |
| **Bil** | **Tuntutan Kos Yang Dibenarkan** |
|  | Tiket Penerbangan Tempatan/ Antarabangsa |
|  | Lain-lain Perbelanjaan Berkaitan Dengan Perjalanan Termasuk Teksi |
|  | Tuntutan Perjalanan Kenderaan (Mileage Claims) |
|  | Elaun Penginapan dan Sara Hidup |
|  | Kos Perhubungan |
|  | Kos Dokumentasi dan Penyediaan Laporan |
|  | Kos Bagi Menjalankan Kajian Selidik |

* + 1. Petender hendaklah memastikan tuntutan imbuhan balik di atas tidak melebihi kadar-kadar maksimum yang telah ditetapkan di dalam **Lampiran A5.**
    2. Kerajaan berhak membuat pelarasan semula sekiranya didapati kadar imbuhan balik yang ditawarkan oleh petender melebihi kadar yang dibenarkan.
  1. **Skala Gaji Pemilik Atau Kakitangan Sementara Firma**
     1. Petender hendaklah memastikan skala gaji pemilik / rakan kongsi atau kakitangan sementara yang ditawarkan tidak melebihi kadar maksimum yang telah ditetapkan di dalam **Lampiran A1 – A3**.
     2. Kerajaan **berhak membuat pelarasan semula** sekiranya didapati kadar skala gaji yang ditawarkan oleh petender melebihi kadar yang dibenarkan.
     3. Petender hendaklah memastikan **senarai kakitangan yang dinamakan bagi kajian ini tidak boleh ditukar sepanjang tempoh pelaksanaan** kecuali telah mendapat kebenaran Kerajaan.

1. **TERMA RUJUKAN**
   1. Petender bertanggungjawab untuk melaksanakan kajian dan mengemukakan *Deliverables* berdasarkan terma rujukan seperti di **Lampiran D.**
2. **KRITERIA PENILAIAN**
   1. Penilaian ke atas Cadangan Tender akan dilaksanakan berdasarkan kriteria-kriteria di **Lampiran E.**
   2. **Pengiklanan Semula Oleh Petender**
      1. Tiada maklumat mengenai tender ini boleh disiarkan di dalam sebarang akhbar, majalah atau medium pengiklanan yang terkini melainkan jika pengiklanan itu telah pun dihantar dan diluluskan oleh Kerajaan terlebih dahulu.
   3. **Tindakan Tatatertib**
      1. 1PP/PK8 – Tindakan Tatatertib Ke Atas Syarikat Dan Firma Perunding Yang Berdaftar Dengan Kementerian Kewangan telah menyatakan dengan jelas akan kesalahan-kesalahan dan juga tindakan tatatertib yang boleh diambil ke atas firma perunding.
      2. Tindakan-tindakan tatatertib ini termasuklah:
3. Surat Amaran;
4. Batal Kod Bidang;
5. Gantung Pendaftaran;
6. Batal Pendaftaran; dan
7. Pemilik Modal/ Ahli Lembaga Pengarah Firma Perunding Disenarai Hitam.
   * 1. Tanpa prejudis kepada tindakan-tindakan lain, tindakan tatatertib boleh diambil sekiranya didapati firma perunding yang berdaftar dengan Kementerian Kewangan terlibat dengan mana-mana kesalahan yang dinyatakan di dalam pekeliling tersebut.
   1. **Peringatan Mengenai Kesalahan Rasuah**
      1. Sekiranya perbuatan atau percubaan rasuah untuk menawarkan atau memberi, meminta atau menerima apa-apa suapan secara rasuah kepada dan daripada mana-mana orang berkaitan perolehan ini merupakan suatu kesalahan jenayah di bawah Akta Suruhanjaya Pencegahan Rasuah Malaysia 2009 (Akta 694).
      2. Sekiranya mana-mana syarikat yang membuat tuntutan bayaran berkaitan perolehan ini walaupun tiada kerja dibuat atau tiada sebarang barangan dibekal mengikut spesifikasi yang ditetapkan atau tiada perkhidmatan diberi dan mana-mana anggota perkhidmatan awam yang mengesahkan tuntutan berkenaan adalah melakukan kesalahan di bawah Akta Suruhanjaya Pencegahan Rasuah Malaysia 2009 (Akta 694).
      3. Tanpa prejudis kepada tindakan-tindakan lain, tindakan tatatertib terhadap anggota Perkhidmatan Awam dan menyenaraihitamkan perunding boleh diambil sekiranya pihak-pihak terlibat dengan kesalahan rasuah di bawah Akta Suruhanjaya Pencegahan Rasuah Malaysia (SPRM) 2009 (Akta 694).
      4. Mana-mana perunding yang membuat tuntutan bayaran berkaitan perolehan ini walaupun tiada kerja dibuat atau tiada perkhidmatan diberi dan mana-mana Perkhidmatan Awam yang mengesahkan tuntutan berkenaan adalah melakukakan kesalahan di bawah Akta Suruhanjaya Pencegahan Rasuah Malaysia (SPRM) 2009 (Akta 694).
      5. Satu klausa mengenai rasuah akan dimasukkan di dalam perjanjian perkhidmatan perunding yang akan ditandatangani antara petender yang berjaya dengan pihak Kerajaan. Klausa tersebut adalah seperti berikut:

**“*Termination on Corruption, Unlawful or Illegal Activities”***

1. *Without prejudice to any other rights of the Government, if the [Company/ Firm], its personnel, servants or employees is convicted by a court of law for corruption or unlawful or illegal activities in relation to this [ Agreement/ Contract] or any other agreement that the [Company/Firm] may have with the* *Government, the Government shall be entitled to terminate this [Agreement/Contract] at anytime, by giving immediate written notice to that effect to the [Company/Firm]*
2. *Upon such termination, the Government shall be entitled to all losses, costs, damages and expenses (including any incidental costs and expenses) incurred by the Government arising from such termination*
3. *For the avoidance of doubt, the Parties hereby agree that the [Company/ Firm] shall not be entitled to any form of losses including loss of profit, demages, claims or what so ever upon termination of this [Agreement/Contract].”*
4. **SURAT SETUJU TERIMA**
   1. Petender yang berjaya akan dimaklumkan melalui Surat Setuju Terima (SST). Petender yang berjaya adalah terikat dengan tempoh dan skop perkhidmatan yang telah ditetapkan di dalam SST yang telah ditandatangani oleh kedua-dua pihak.
   2. Penyerahan semula SST yang telah ditandatangani oleh petender adalah tidak melebihi empat belas (14) hari kalendar selepas penerimaan SST oleh petender. Kegagalan petender menyerah kembali SST yang telah ditandatangani dalam tempoh empat belas (14) hari boleh mengakibatkan pembatalan SST oleh Kerajaan.

1. **DOKUMEN PERJANJIAN PERKHIDMATAN PERUNDING**
   1. SST adalah dianggap sebagai dokumen perundangan yang sah dan merupakan sebahagian daripada dokumen perjanjian antara Kerajaan dan petender yang berjaya sehingga Dokumen Perjanjian rasmi dimeterai oleh kedua-dua pihak.
   2. Semua syarat yang terkandung di dalam dokumen tender adalah merupakan sebahagian daripada perjanjian yang akan ditandatangani di antara Kerajaan dan petender yang berjaya. Petender yang berjaya dikehendaki menandatangani perjanjian dengan pihak Kerajaan dan membayar segala ganti rugi jika tidak memenuhi syarat-syarat perjanjian.
   3. Format perjanjian yang akan digunakan antara pihak Kerajaan dan petender berjaya bagi kajian ini adalah berdasarkan format perjanjian piawai *CSA Research 2014* seperti di **Lampiran F.**
2. **PENGENAAN GANTI RUGI TERTENTU & DITETAPKAN (*LIQUIDATED & ASCERTAINED DAMAGES – LAD*) KEPADA PERUNDING BAGI PROJEK/ KAJIAN KERAJAAN**
   1. LAD boleh digunakan ke atas petender yang berjaya sekiranya melibatkan kelewatan penyerahan *deliverables* mengikut tempoh/ tarikh akhir yang telah dipersetujui bersama.
   2. Pengenaan LAD kepada petender yang berjaya adalah dibuat melalui pemotongan bayaran kemajuan perkhidmatan perunding berdasarkan formula yang telah ditetapkan oleh Kerajaan seperti berikut:

|  |  |  |  |  |
| --- | --- | --- | --- | --- |
| **LAD** | **=** | ***Base Lending Rate* (BLR)**  **100** | **x** | ***Consulting Fees\****  **365** |
| *(Subject to a minimum of RM100 per day)*  *\* Consulting Fees (*Yuran Perunding) ditakrifkan sebagai kos perkhidmatan perunding ditolak kos imbuhan balik. | | | | |

* 1. Kerajaan tidak akan mempertimbangkan mana-mana cadangan/ kaedah/ formula lain bagi pengiraan LAD sebagaimana dinyatakan di atas.
  2. Kadar BLR adalah pada kadar tarikh SST ditandatangani oleh kedua-dua pihak. Kadar tersebut adalah berdasarkan kadar yang dikeluarkan oleh Malayan Banking Berhad.

1. **SUMBER-SUMBER RUJUKAN ATAU BAHAN BACAAN**
   1. Petender hendaklah merujuk kepada 1PP/PK3 – Peraturan Perolehan Perkhidmatan Perunding Bagi Kajian Projek Atau Kajian Kerajaan, dan Manual Perolehan Perkhidmatan Perunding (MPPP) Edisi 2011 yang dikeluarkan oleh Kementerian Kewangan.
   2. 1PP/PK3 dan MPPP Edisi 2011 ini boleh dimuat turun dari laman web ePerunding, <https://ppp.treasury.gov.my>